Carney Chukwuemeka

Carney Chibueze Chukwuemeka (talaffuzi: Karni Chibueze Chukvuemeka), (2003-yil 20-oktyabrda tugʻilgan) — ingliz professional futbolchisi, Premier League „Chelsea“ klubida yarim himoyachi sifatida oʻynaydi. Chukwuemeka — „ Aston Villa“ va „Nortgempton Town“ akademiyalari tarbiyalanuvchisi. Avstriyada nigeriyalik ota-onasidan tugʻilgan, u Angliyani xalqaro yoshlar toifasida himoya qiladi, yaqinda 2022-yilgi UEFA U-19 Yevropa chempionatida gʻolib chiqqan Angliya U19 jamoasini himoya qiladi.

Klublardagi faoliyati

Aston Villa 
Chukwuemeka 2016-yilning mart oyida Nortempton Town akademiyasidan Aston Villa akademiyasiga qoʻshilgan. U Aston Villa bilan ilk professional shartnomasini 2020-yilning iyulida imzolagan.

Chukwuemeka jamoadagi debyutini 2021-yil 19-may kuni safarda Tottenham Hotspur FC ustidan 2:1 hisobida gʻalaba qozonib, oʻyinga kirishgandan soʻng bir necha daqiqada darvoza ustuniga zarba berdi. 2021-yil 23-mayda u Aston Villa akademiyasining 2020—2021-yilgi mavsumdagi eng yaxshi futbolchisi deb topildi. Ertasi kuni Chukwuemeka finalda Liverpul U18 ni 2:1 hisobida magʻlub etib, Angliya yoshlar kubogini qoʻlga kiritgan Aston Villa U18 jamoasining azolaridan biri boʻldi.

Chukwuemeka oʻzining birinchi kattalar safida 2021-yil 28-avgustda Brentfordga qarshi 1:1 hisobidagi durang oʻyinda maydonga tushdi, Pol Merson bu oʻyinni „ajoyib“ deb baholadi va „u mutlaq yulduz boʻladi“ deya izoh qoldirdi.

F.C.Chelsea 
2022-yilning 2-avgustida „Aston Villa“ va „Chelsea“ klublar Chukwuemekaning shaxsiy shartlarini kelishib, tibbiy koʻrikdan oʻtkazish sharti bilan klublar doimiy transferi boʻyicha kelishuvga erishganini tasdiqladi. 2022-yil 4-avgustda „Chelsea“ Chukwuemeka bilan olti yillik shartnoma imzolaganini eʼlon qildi.

Xalqaro darajadagi faoliyati 
Chukwuemeka Avstriya, Angliya, Nigeriya milliy futbol terma jamoalarida oʻynash huquqiga ega. 2021-yil 29-mart kuni Angliya U17 terma jamoasida ikkita oʻyin oʻtkazganidan soʻng, u Uels ustidan 2:0 hisobida gʻalaba qozongan Angliya U18 milliy futbol terma jamoasida debyut qildi.

2021-yil 2-sentyabrda Chukwuemeka Angliya U19 terma jamoasi safida Sent-Jorj Parkda Italiya U19 jamoasi ustidan 2:0 hisobida gʻalaba qozongan oʻyinda debyut qildi, u ham jamoa sardori boʻldi. 2021-yil 10-noyabrda u 19 yoshgacha boʻlgan futbolchilar oʻrtasidagi 2022-yilgi Yevropa chempionati saralash bosqichida Andorra U19 ustidan 4:0 hisobida gʻalaba qozonib, Angliya U19 terma jamoasidagi ilk golini kiritdi.

2022-yil 17-iyunda Chukwuemeka 2022-yilgi UEFA chempionatining 19 yoshgacha boʻlgan oʻsmirlar oʻrtasidagi chempionati final bosqichi uchun Angliya terma jamoas safiga kiritildi. Chukwuemeka oʻz turnirining har bir oʻyinida ishtirok etib, guruh bosqichida Avstriya va Serbiyaga qarshi oʻyinlarda gʻalaba qozongan. 2022-yilning 1-iyulida Angliya terma jamoasi finalda Isroil ustidan qozonilgan qoʻshimcha taymda (3:1) ikkinchi golni urdi. Musobaqa davomidagi oʻyinlari uning UEFA turnir jamoasiga kiritilishiga sabab boʻldi.

2022-yil 21-sentyabrda Chukwuemeka Angliya U20 terma jamoasidagi debyutini Pinatar Arenada Chili terma jamoasi ustidan 3:0 hisobida gʻalaba qozondi.

Shaxsiy hayoti 
Chukwuemeka igbo millatiga mansub. U Avstriyada nigeriyalik ota-onasidan tugʻilgan va keyinroq u yerdan koʻchib ketgan va Angliyaning Nortgempton shahrida oʻsgan. Uning akasi Kaleb „Krouli Town“ klubida oʻynaydi. U akasi bilan Nortgempton oʻgʻil bolalar maktabida oʻqigan.

Faoliyat statistikasi

Yutuqlari 
Aston Villa U18

 FA yoshlar kubogi: 2020-21-yil

Angliya U19

 19 yoshgacha boʻlgan futbolchilar oʻrtasidagi Yevropa chempionati: 2022 yil

Individual

 19 yoshgacha boʻlgan oʻsmirlar oʻrtasidagi Yevropa chempionatining eng yaxshi jamoasi: 2022-yil

Manbalar 

Angliya futbolchilari
Yashayotgan insonlar
2003-yilda tugʻilganlar